title: Decizia Consiliului din 22 decembrie 2003 de instituire a unui program comunitar de acțiune pentru organismele care promovează înțelegerea reciprocă a relațiilor dintre Uniunea Europeană și anumite regiuni ale lumii

text:
Anunţ juridic important

|

32003D0911

Jurnalul Oficial L 342 , 30/12/2003 p. 0053 - 0057 ediţie specială în limba cehă capitol 11 volum 48 p. 216  - 220 ediţie specială în limba estonă capitol 11 volum 48 p. 216  - 220 ediţie specială în limba maghiară capitol 11 volum 48 p. 216  - 220 ediţie specială în limba lituaniană capitol 11 volum 48 p. 216  - 220 LV.ES capitol 11 volum 48 p. 216  - 220 MT.ES capitol 11 volum 48 p. 216  - 220 PL.ES capitol 11 volum 48 p. 216  - 220 SK.ES capitol 11 volum 48 p. 216  - 220 ediţie specială în limba slovenă capitol 11 volum 48 p. 216  - 220

		20031222Decizia Consiliuluidin 22 decembrie 2003de instituire a unui program comunitar de acțiune pentru organismele care promovează înțelegerea reciprocă a relațiilor dintre Uniunea Europeană și anumite regiuni ale lumii(2003/911/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei,având în vedere avizul Parlamentului European [1],întrucât:(1) Comunitatea menține relații cu anumite țări și regiuni ale lumii, în special prin furnizarea unei asistențe substanțiale în temeiul regulamentelor ALA [2], MEDA [3], TACIS [4] și CARDS [5].(2) Consiliul European a subliniat, în cel puțin două ocazii [6], importanța pe care o acordă relațiilor dintre Uniunea Europeană și partenerii săi.(3) Ar trebui să se acorde o atenție specială dimensiunii regionale a asistenței comunitare, ținând cont de necesitățile și prioritățile divergente ale principalelor regiuni reglementate de regulamentele menționate anterior, și să se intensifice cooperarea regională într-o manieră echilibrată și coordonată.(4) Ar trebui să se promoveze o mai bună cunoaștere și înțelegere reciprocă între Uniunea Europeană și partenerii care beneficiază de asistență din partea acesteia.(5) Consolidarea cunoașterii și a înțelegerii reciproce dintre Uniunea Europeană și partenerii săi va fi sprijinită prin activitatea organismelor specializate în analiza relațiilor dintre Uniunea Europeană și regiunile vizate.(6) Mai multe linii bugetare sunt destinate susținerii institutelor, organismelor sau rețelelor, în scopul consolidării relațiilor dintre Uniunea Europeană și alte regiuni ale lumii.(7) Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene [7] (denumit în continuare "regulamentul financiar") impune instituirea unui temei juridic pentru acțiunile de sprijinire existente.(8) Domeniul de aplicare geografic al programului care face obiectul prezentei decizii ar trebui să fie extins la toate regiunile reglementate de regulamentele ALA, MEDA, TACIS și CARDS și la țările candidate.(9) Acțiunile reglementate de prezenta decizie nu sunt măsuri de cooperare care se înscriu direct în cadrul politicii de cooperare pentru dezvoltare sau de cooperare cu alte țări terțe. Cu toate acestea, ele sunt necesare pentru realizarea unuia dintre obiectivele Comunității.(10) În prezenta decizie se inserează o sumă de referință financiară, în sensul punctului 34 din Acordul interinstituțional din 6 mai 1999 dintre Parlamentul European, Consiliu și Comisie privind disciplina bugetară și îmbunătățirea procedurii bugetare [8], pe întreaga durată a programului, fără ca aceasta să afecteze competențele autorității bugetare stabilite de tratat.(11) Pentru adoptarea prezentei decizii, tratatul nu prevede alte competențe de acțiune decât cele stabilite la articolul 308,DECIDE:Articolul 1Obiectivul programului(1) Se instituie un program comunitar de acțiune pentru promovarea centrelor, a institutelor și a rețelelor specializate în analiza relațiilor dintre Uniunea Europeană și anumite regiuni.(2) Obiectivul general al acestui program este îmbunătățirea înțelegerii și a dialogului dintre Uniunea Europeană și regiunile reglementate de regulamentele ALA, MEDA, TACIS și CARDS, precum și țările candidate, prin sprijinirea activităților organismelor menționate la alineatul (1). Activitățile constau în programul de lucru anual al unui centru, institut sau rețea și trebuie să respecte activitățile descrise în anexă. Activitățile sprijinite trebuie să contribuie la îmbunătățirea înțelegerii și a dialogului dintre Uniunea Europeană și regiunile reglementate de regulamentele ALA, MEDA, TACIS și CARDS, precum și țările candidate.Articolul 2Accesul la program(1) Pentru a putea beneficia de o subvenție, orice organism solicitant trebuie să respecte dispozițiile stabilite în anexă, precum și următoarele cerințe:- să fie o persoană juridică independentă și fără scop lucrativ, care desfășoară activități în principal în scopul promovării înțelegerii relațiilor dintre Uniunea Europeană și regiunile vizate, și al cărei obiectiv este orientat către interesul public;- să fie un organism legal înființat de cel puțin doi ani, contabilitatea sa fiind verificată în ultimii doi ani de un auditor autorizat;- activitățile sale să respecte principiile care stau la baza acțiunii comunitare în domeniul relațiilor externe și să țină cont de domeniile prioritare identificate la punctul 4 din anexă.(2) Pentru a putea beneficia de o subvenție de funcționare în temeiul programului său de lucru anual, organismul care urmărește un obiectiv în conformitate cu politica Uniunii Europene în domeniul relațiilor externe trebuie, de asemenea, să fie activ la nivel european sau în regiunea respectivă, iar structura și activitățile sale trebuie să aibă un potențial comparabil cu nivelul Uniunii Europene și/sau al acestor regiuni.Articolul 3ParticipareaParticiparea la program este deschisă organismelor, institutelor și rețelelor stabilite în:(a) statele membre;(b) țările a căror aderare la Uniunea Europeană în 2004 a fost aprobată în cadrul Reuniunii la nivel înalt de la Copenhaga din 2002;(c) Bulgaria, România și Turcia;(d) țările sau regiunile reglementate de regulamentele ALA, MEDA, TACIS sau CARDS.Articolul 4Selectarea beneficiarilor(1) Comisia pune în aplicare programul comunitar de acțiune, în conformitate cu regulamentul financiar.(2) Acordarea unei subvenții de funcționare în baza programului de lucru anual al unui organism trebuie să respecte criteriile generale stabilite în anexă.(3) Organismele îndreptățite să primească aceste subvenții de funcționare sunt selecționate pe baza unei cereri de ofertă, care acoperă întreaga durată a programului, în scopul stabilirii unui parteneriat între aceste organisme și Uniunea Europeană.Comisia adoptă, pe baza cererii de ofertă, lista beneficiarilor și sumele aprobate, în conformitate cu articolul 116 din regulamentul financiar.Articolul 5Acordarea subvenției(1) Subvențiile de funcționare acordate în temeiul prezentului program nu pot finanța totalitatea cheltuielilor eligibile ale organismului pe anul calendaristic pentru care este acordată subvenția.(2) Valoarea unei subvenții de funcționare astfel acordate nu poate depăși 70 % din cheltuielile eligibile ale organizației pe anul calendaristic pentru care se acordă subvenția.(3) În conformitate cu articolul 113 alineatul (2) din regulamentul financiar, în cazul în care subvențiile de funcționare sunt reînnoite, ele au un caracter degresiv. În cazul în care subvenția este acordată unui organism care a primit deja o subvenție de funcționare în anul precedent, procentajul cofinanțării comunitare reprezentat de noua subvenție trebuie să fie cu cel puțin 10 puncte procentuale mai mic decât procentajul cofinanțării comunitare reprezentat de subvenția din anul precedent.Articolul 6Dispoziții financiare(1) Prezentul program începe la 1 ianuarie 2004 și se încheie la 31 decembrie 2006.(2) Valoarea referinței financiare pentru punerea în aplicare a programului în perioada menționată la alineatul (1) este de 4,1 milioane de euro.(3) Alocările anuale sunt autorizate de autoritatea bugetară, în limita perspectivelor financiare.Articolul 7Monitorizare și evaluarePână la 31 decembrie 2005, Comisia prezintă Consiliului un raport privind realizarea obiectivelor programului. Raportul trebuie să se bazeze pe rezultatele obținute de beneficiari și să evalueze în special relevanța, eficacitatea și utilitatea realizării obiectivelor stabilite la articolul 1 și în anexă.Articolul 8Dispoziții tranzitoriiPrincipiul descreșterii treptate a procentului de cofinanțare comunitară prevăzut la articolul 5, în cazul unei reînnoiri a subvenției de funcționare pentru organismele care au primit o asemenea subvenție pentru aceleași activități, în anul care precede data intrării în vigoare a prezentei decizii și pentru cei doi ani anteriori, se aplică doar începând cu al treilea an de la data intrării în vigoare a prezentei decizii, cu condiția ca aceste organisme să respecte pe deplin toate cerințele de bună gestiune.Articolul 9Intrarea în vigoarePrezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 22 decembrie 2003.Pentru ConsiliuPreședinteleA. Matteoli[1] Aviz emis la 20 noiembrie 2003 (nepublicat încă în Jurnalul Oficial).[2] Regulamentul (CEE) nr. 443/92 (JO L 52, 27.2.1992, p. 1).[3] Regulamentul (CE) nr. 1488/96 (JO L 189, 30.7.1996, p. 1).[4] Regulamentul (CE, Euratom) nr. 99/2000 (JO L 12, 18.1.2000, p. 1).[5] Regulamentul (CE) nr. 2666/2000 (JO L 306, 7.12.2000, p. 1).[6] Consiliul European de la Cannes, 26- 27 iunie 1995, și Consiliul European de la Lisabona, 23- 24 martie 2000.[7] JO L 248, 16.9.2002, p. 1.[8] JO C 172, 18.6.1999, p. 1. Acord, astfel cum a fost modificat prin Decizia 2003/429/CE a Parlamentului European și a Consiliului (JO L 147, 14.6.2003, p. 25).--------------------------------------------------20031222ANEXĂ1. Activitățile sprijiniteActivitățile organismelor care pot contribui la consolidarea și creșterea eficienței acțiunii comunitare sunt, în special, următoarele:- studierea și analiza politicilor Uniunii Europene și a regiunii vizate de cererea de ofertă;- producerea documentelor de reflecție;- mese rotunde;- seminarii tematice;- diverse publicații.2. Punerea în aplicare a activităților sprijinite2.1. Activitățile reglementate de prezentul program sunt desfășurate de un organism al cărui obiectiv este creșterea înțelegerii și cunoașterii reciproce între Uniunea Europeană și regiunile vizate de regulamentele ALA, MEDA, TACIS sau CARDS.2.2. Programul se aplică tuturor organismelor, institutelor sau rețelelor fără scop lucrativ, active în țările și/sau regiunile reglementate la articolul 2 din decizie, care promovează principiile și politicile înscrise în obiectivele tratatelor.2.3. Se poate acorda o subvenție de funcționare anuală pentru a sprijini punerea în aplicare a programului de lucru anual al unui asemenea organism.3. Selecția beneficiarilorOrganismele beneficiare ale unei subvenții de funcționare sunt selecționate pe baza cererilor de ofertă, în conformitate cu regulamentul financiar. Aceste cereri de ofertă sunt lansate la începutul acestui program, în scopul selectării partenerilor cu ajutorul cărora Uniunea Europeană intenționează să îl pună în aplicare.4. Caracteristicile care stau la baza evaluării cererilor de acordare a subvențiilorCererile de acordare a subvențiilor sunt evaluate în funcție de următoarele:- complementaritatea lor cu obiectivele programului;- calitatea activităților;- experiența anterioară în domeniu;- existența unor surse de informații bine stabilite și a unor contacte în regiunile respective și în Uniunea Europeană;- proporționalitatea costurilor și a beneficiilor activității propuse;- domeniul de aplicare geografică a activităților.Caracteristicile precise și criteriile de acordare a subvențiilor vor fi specificate în cererile de ofertă.5. Cheltuieli eligibile5.1. Singurele costuri luate în considerare pentru determinarea subvenției de funcționare sunt cele necesare pentru desfășurarea adecvată a activităților normale ale organismului selecționat, în special cheltuielile cu personalul, cheltuielile generale (precum chiriile și taxele imobiliare, echipamentele, materialele de birou, telecomunicațiile și taxele poștale), costurile ședințelor interne, costurile de publicare, de informare și de difuzare.5.2. Organismele în cauză beneficiază de o cofinanțare bugetară din alte surse decât sursele comunitare. Această cofinanțare poate fi adusă parțial în natură, cu condiția ca valoarea estimată a contribuției să nu depășească costul suportat efectiv, justificat pe baza unor documente contabile, sau costul care poate fi obținut, în general, pe piața în cauză și cu excepția aporturilor în natură sub formă de bunuri imobiliare.6. Controale și audituri6.1. Beneficiarul unei subvenții de funcționare trebuie să păstreze la dispoziția Comisiei toate documentele justificative, inclusiv bilanțul financiar auditat, ale cheltuielilor suportate în cursul anului pentru care a fost acordată subvenția, pentru o perioadă de cinci ani de la data ultimei plăți. Beneficiarul unei subvenții se asigură, după caz, că documentele justificative aflate în posesia partenerilor sau a membrilor, sunt puse la dispoziția Comisiei.6.2. Comisia are dreptul să efectueze un audit asupra utilizării subvenției, fie direct, prin personalul său, fie prin intermediul oricărui alt organism extern calificat, ales de aceasta, Aceste audituri pot fi efectuate pe toată durata convenției și pentru o perioadă de cinci ani de la data plății soldului. După caz, rezultatele auditului pot determina Comisia să adopte decizii de recuperare.6.3. Personalul Comisiei și personalul extern autorizat de Comisie vor avea dreptul de acces în incintele și sediile în care se desfășoară acțiunea, precum și la toate informațiile, inclusiv informațiile în format electronic, necesare pentru efectuarea acestor audituri.6.4. Curtea de Conturi și Oficiul European Antifraudă (OLAF) dispun de aceleași drepturi, în special dreptul de acces, ca și Comisia.6.5. De asemenea, în scopul protejării intereselor financiare ale Comunității Europene împotriva fraudelor sau a altor nereguli, Comisia poate efectua, în cadrul prezentului program, controale și verificări la fața locului, prin sondaj în conformitate cu Regulamentul (Euratom, CE) nr. 2185/96 al Consiliului [1]. După caz, Oficiul European Antifraudă efectuează anchete reglementate de Regulamentul (CE) nr. 1073/1999 al Parlamentului European și al Consiliului [2].[1] JO L 292, 15.11.1996, p. 2.[2] JO L 136, 31.5.1999, p. 1.--------------------------------------------------


title: Decizia Comisiei din 8 februarie 2016 privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană

text:
               11.2.2016

               RO

               Jurnalul Oficial al Uniunii Europene

               C 52/9

         DECIZIA COMISIEI
   din 8 februarie 2016
   privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană
   (2016/C 52/06)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 alineatul (2),
   având în vedere Decizia Consiliului privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană („protocolul”),
   întrucât:

               (1)

               Încheierea protocolului face obiectul unor proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene, pe de o parte, și în ceea ce privește chestiunile care intră sub incidența Tratatului de instituire a Comunității Europene a Energiei Atomice, pe de altă parte.

               (2)

               La 20 iulie 2015, Consiliul a adoptat Decizia (UE) 2015/1292 (1) privind încheierea protocolului în numele Uniunii Europene și al statelor membre ale acesteia, în temeiul articolului 218 alineatul (6) din Tratatul privind funcționarea Uniunii Europene și al articolului 6 alineatul (2) din Actul de aderare a Croației.

               (3)

               La 14 aprilie 2014, Consiliul a adoptat Decizia 2014/518/Euratom (2) privind aprobarea încheierii protocolului de către Comisia Europeană în numele Comunității Europene a Energiei Atomice.

               (4)

               Protocolul ar trebui să fie încheiat și în numele Comunității Europene a Energiei Atomice în ceea ce privește chestiunile care intră sub incidența Tratatului de instituire a Comunității Europene a Energiei Atomice,

         DECIDE:
   Articolul 1
   Prin prezenta decizie se aprobă încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană („protocolul”) (3).
   Articolul 2
   Prin prezenta decizie, președintele Comisiei este autorizat să întreprindă, în numele Comunității Europene a Energiei Atomice, toate măsurile necesare pentru a exprima consimțământul Comunității Europene a Energiei Atomice de a-și asuma obligații în temeiul protocolului, în special de a depune notificarea prevăzută la articolul 13 din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 februarie 2016.

            Pentru Comisie

            Președintele

         Jean-Claude JUNCKER

      (1)  Decizia (UE) 2015/1292 a Consiliului din 20 iulie 2015 privind încheierea, în numele Uniunii Europene și al statelor sale membre, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (JO L 199, 29.7.2015, p. 1).

      (2)  Decizia 2014/518/Euratom a Consiliului din 14 aprilie 2014 privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (JO L 233, 6.8.2014, p. 20).

      (3)  JO L 233, 6.8.2014, p. 3.


title: Decizia Comisiei din 3 martie 1989 de stabilire a normelor de declasificare a unor documente care intră sub incidența secretului profesional sau de afaceri

text:
               17/Volumul 01

               RO

               Jurnalul Ofícial al Uniunii Europene

               99

         31989D0196

               L 073/52

               JURNALUL OFÍCIAL AL UNIUNII EUROPENE

      DECIZIA COMISIEI

   din 3 martie 1989
   de stabilire a normelor de declasificare a unor documente care intră sub incidența secretului profesional sau de afaceri
   (89/196/CEE, Euratom, CECO)
   COMISIA COMUNITĂȚILOR EUROPENE,
   având în vedere Regulamentul (CEE, Euratom) nr. 354/83 al Consiliului din 1 februarie 1983 privind deschiderea pentru public a arhivelor istorice ale Comunității Economice Europene și ale Comunității Europene a Energiei Atomice (1), în special articolul 9,
   având în vedere Decizia nr. 359/83/CECO a Comisiei din 8 februarie 1983 privind deschiderea pentru public a arhivelor istorice ale Comunității Europene a Cărbunelui și Oțelului (2), în special articolul 9,
   întrucât, în conformitate cu normele care reglementează accesul publicului la arhivele istorice ale Comunității, pot fi puse la dispoziția publicului documente și înregistrări care intră sub incidența obligației secretului profesional sau de afaceri, numai dacă persoana sau întreprinderea implicată nu se opune; întrucât, în acest scop, Comisia trebuie să notifice intenția sa de a pune documentele și înregistrările la dispoziția publicului;
   întrucât notificarea prealabilă a persoanei sau întreprinderii implicate este adesea dificilă, în special în cazurile de schimbare a adresei sau de succesiune legală;
   întrucât, pentru a se asigura că procedura de deschidere pentru public a arhivelor istorice ale Comunităților funcționează eficient, trebuie adoptată o dispoziție care să permită Comisiei să informeze persoana sau întreprinderea în cauză prin intermediul unei notificări publicate în Jurnalul Oficial al Comunităților Europene,

   DECIDE:
   Articolul 1
   (1)   În scopul aplicării articolului 4 din Regulamentul (CEE, Euratom) nr. 354/83 sau a articolului 4 din Decizia nr. 359/83/CECO a Comisiei, Comisia notifică persoana sau întreprinderea implicată, în scris, despre intenția de a pune la dispoziția publicului un document sau o înregistrare care intră sub incidența obligației secretului profesional sau de afaceri și invită persoana sau întreprinderea implicată să înainteze orice obiecții în termen de șase săptămâni.
   Dacă nu se ridică nici o obiecție în acest termen, documentul sau înregistrarea sunt puse la dispoziția publicului.
   (2)   Dacă cererea scrisă a Comisiei nu ajunge la persoana sau întreprinderea implicată, Comisia publică o notificare în Jurnalul Oficial al Comunităților Europene (seria C), anunțându-și intenția de a pune la dispoziția publicului documentul sau înregistrarea în cauză în cazul în care nu se ridică vreo obiecție în termen de șase săptămâni de la publicarea notificării. Notificarea în Jurnalul Oficial al Comunității Europene indică persoana sau întreprinderea implicată și natura documentului sau înregistrării în cauză.
   Dacă nu se ridică nici o obiecție în termenul indicat, documentul sau înregistrarea sunt puse la dispoziția publicului.
   Articolul 2
   Prezenta decizie se aplică de la 3 martie 1989.

      Adoptată la Bruxelles, 3 martie 1989.

            Pentru Comisie

         António CARDOSO E CUNHA

            Membru al Comisiei

      (1)  JO L 43, 15.2.1983, p. 1.

      (2)  JO L 43, 15.2.1983, p. 14.


title: 2011/583/UE: Decizia Parlamentului European din 10 mai 2011 privind închiderea conturilor Observatorului European pentru Droguri și Toxicomanie pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/172

         DECIZIA PARLAMENTULUI EUROPEAN
   din 10 mai 2011
   privind închiderea conturilor Observatorului European pentru Droguri și Toxicomanie pentru exercițiul financiar 2009
   (2011/583/UE)
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2009,

               —

               având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2009, însoțit de răspunsurile Observatorului (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (3), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0120/2011),

               1.

               aprobă închiderea conturilor Observatorului European pentru Droguri și Toxicomanie pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 162.

      (2)  JO L 248, 16.9.2002, p. 1.

      (3)  JO L 376, 27.12.2006, p. 1.

      (4)  JO L 357, 31.12.2002, p. 72.


title: 2011/54/UE: Decizia Consiliului din 24 ianuarie 2011 de numire a unui membru leton și a unui supleant leton în cadrul Comitetului Regiunilor

text:
               28.1.2011

               RO

               Jurnalul Oficial al Uniunii Europene

               L 25/30

         DECIZIA CONSILIULUI
   din 24 ianuarie 2011
   de numire a unui membru leton și a unui supleant leton în cadrul Comitetului Regiunilor
   (2011/54/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului leton,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE și 2010/29/UE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015 (1).

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Ainārs ŠLESERS.

               (3)

               Un loc de supleant a devenit vacant ca urmare a încheierii mandatului domnului Sergejs DOLGOPOLOVS,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           Domnul Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs;

                     și

               (b)

               în calitate de supleant:

                           —

                           Domnul Viktors GLUHOVS, Rīgas domes deputāts, Pilsētas attīstības komitejas loceklis.

         Articolul 2
   Prezenta decizie intră în vigoare la data adoptării.

      Adoptată la Bruxelles, 24 ianuarie 2011.

            Pentru Consiliu

            Președintele

         FAZEKAS S.

      (1)  JO L 348, 29.12.2009, p. 22 și JO L 12, 19.1.2010, p. 11.


title: Decizia nr. 1025/2013/UE a Parlamentului European și a Consiliului din 22 octombrie 2013 privind acordarea unei asistențe macrofinanciare Republicii Kârgâzstan

text:
               25.10.2013

               RO

               Jurnalul Oficial al Uniunii Europene

               L 283/1

         DECIZIA NR. 1025/2013/UE A PARLAMENTULUI EUROPEAN ȘI A CONSILIULUI
   din 22 octombrie 2013
   privind acordarea unei asistențe macrofinanciare Republicii Kârgâzstan
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 209,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:

               (1)

               Cooperarea dintre Uniune și Republica Kârgâzstan se bazează pe Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte (2) (APC), care a intrat în vigoare în 1999. Uniunea aplică Republicii Kârgâzstan sistemul generalizat de preferințe (SGP).

               (2)

               Economia Kârgâzstanului a fost afectată în 2009 de criza financiară internațională și în iunie 2010 de violențele etnice. Aceste evenimente au perturbat activitățile economice, creând un necesar semnificativ de cheltuieli publice pentru reconstrucție și asistență socială, și au condus la importante deficite de finanțare externă și bugetare.

               (3)

               În cadrul întâlnirii la nivel înalt a donatorilor care a avut loc la Bishkek la 27 iulie 2010, comunitatea internațională și-a luat angajamentul de a oferi 1,1 miliarde USD sub formă de sprijin de urgență pentru a ajuta la redresarea Republicii Kârgâzstan. La întâlnirea respectivă, Uniunea a anunțat că va acorda asistență financiară în valoare de până la 117,9 milioane EUR.

               (4)

               Consiliul, reunit în formațiunea sa de afaceri externe, a salutat, în concluziile sale din 26 iulie 2010 privind Republica Kârgâzstan, eforturile depuse de noul guvern al acestei țări în vederea stabilirii unui cadru instituțional democratic și a invitat Comisia să continue să ofere autorităților Republicii Kârgâzstan sprijin, inclusiv sub forma unor programe de asistență noi, în punerea în aplicare a programului lor de reformă și să contribuie la dezvoltarea economică și socială durabilă a țării.

               (5)

               Sprijinul politic și economic oferit de Uniune democrației parlamentare incipiente din Republica Kârgâzstan ar oferi un semnal politic cu privire la sprijinul ferm al Uniunii în favoarea reformelor democratice din Asia Centrală, conform politicii Uniunii în ceea ce privește această regiune, astfel cum se precizează în Strategia Uniunii pentru Asia Centrală 2007-2013 și în concluziile Consiliului privind Asia Centrală din 25 iunie 2012.

               (6)

               În conformitate cu declarația comună a Parlamentului European și a Consiliului adoptată împreună cu Decizia nr. 778/2013/UE a Parlamentului European și a Consiliului (3), asistența macrofinanciară a Uniunii ar trebui să fie un instrument financiar excepțional, necondiționat și nedesemnat, de sprijinire a redresării balanței de plăți, care să urmărească restabilirea unei situații de finanțare externă durabile pentru beneficiar, și ar trebui să stea la baza punerii în aplicare a unui program de politică care să conțină măsuri solide de ajustare și reformă structurală menite să îmbunătățească poziția balanței de plăți, în special pe perioada programului, și să consolideze punerea în aplicare a acordurilor și programelor relevante cu ajutorul Uniunii.

               (7)

               Procesul de ajustare economică și de reformă din Republica Kârgâzstan este susținut prin asistența financiară din partea Fondului Monetar Internațional (FMI). În iunie 2011, autoritățile kârgâze și FMI au aprobat o facilitate extinsă de credit fără caracter prudențial în valoare de 66,6 milioane DST (drepturi speciale de tragere) oferită de FMI pe o perioadă de trei ani (denumit în continuare „programul FMI”) pentru a ajuta această țară. FMI a aprobat a patra revizuire a acestui program în iunie 2013. Obiectivele programului FMI sunt conforme cu scopul asistenței macrofinanciare a Uniunii, și anume atenuarea dificultăților pe termen scurt în ceea ce privește balanța de plăți, precum și punerea în aplicare a unor măsuri solide de ajustare conforme cu scopul asistenței macrofinanciare a Uniunii.

               (8)

               Uniunea acordă sprijin bugetar sectorial în Republica Kârgâzstan, în cadrul Instrumentului de cooperare pentru dezvoltare, în valoare de 33 de milioane EUR pentru perioada 2011-2013, pentru a susține reformele în domeniile protecției sociale, educației și gestionării finanțelor publice.

               (9)

               În 2010, având în vedere înrăutățirea situației și a perspectivelor economice, Republica Kârgâzstan a solicitat asistență macrofinanciară din partea Uniunii.

               (10)

               Având în vedere importanța strategică a Republicii Kârgâzstan pentru Uniune, precum și rolul hotărâtor pe care aceasta îl joacă pentru stabilitatea regională, Republica Kârgâzstan ar trebui considerată a fi în mod excepțional eligibilă să primească asistență macrofinanciară din partea Uniunii.

               (11)

               Având în vedere faptul că mai există încă un deficit de finanțare rezidual semnificativ al balanței de plăți a Republicii Kârgâzstan dincolo de resursele furnizate de FMI și alte instituții multilaterale, și în ciuda punerii în aplicare de către Republica Kârgâzstan a unor programe solide de stabilizare și reformă economică, asistența macrofinanciară a Uniunii care urmează să fie acordată Republicii Kârgâzstan („asistența macrofinanciară a Uniunii”) este, în contextul actual excepțional, considerată a fi un răspuns adecvat la cererea înaintată de Republica Kârgâzstan de sprijinire a stabilizării economice, împreună cu programul FMI.

               (12)

               Asistența macrofinanciară a Uniunii ar trebui să aibă drept scop sprijinirea restabilirii unei situații de finanțare externă durabile pentru Republica Kârgâzstan, sprijinind astfel dezvoltarea sa economică și socială.

               (13)

               Stabilirea valorii asistenței macrofinanciare a Uniunii se bazează pe o evaluarea cantitativă completă a nevoilor de finanțare externă reziduale ale Republicii Kârgâzstan și ia în considerare capacitatea acesteia de autofinanțare, în special rezervele internaționale puse la dispoziția sa. Asistența macrofinanciară a Uniunii ar trebui să completeze programele și resursele furnizate de FMI și Banca Mondială. Stabilirea valorii asistenței ia în considerare, de asemenea, contribuțiile financiare preconizate din partea donatorilor multilaterali și necesitatea de a asigura o repartizare echitabilă a obligațiilor între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Republica Kârgâzstan și valoarea adăugată a implicării Uniunii în general.

               (14)

               Luând în considerare nevoile de finanțare externă reziduale ale Republicii Kârgâzstan, nivelul dezvoltării sale economice, măsurat în funcție de venitul și de rata sărăciei pe cap de locuitor, capacitatea sa de autofinanțare, în special rezervele internaționale puse la dispoziția sa, și capacitatea sa de rambursare, stabilită pe baza unei analize de sustenabilitate a datoriei, o parte din asistență ar trebui furnizată sub formă de granturi.

               (15)

               Comisia trebuie să asigure faptul că asistența macrofinanciară a Uniunii este conformă, din punct de vedere juridic și al conținutului, cu principiile esențiale, obiectivele și măsurile adoptate în cadrul diferitelor domenii de acțiune externă și al altor politici pertinente ale Uniunii.

               (16)

               Asistența macrofinanciară a Uniunii ar trebui să sprijine politica externă a Uniunii față de Republica Kârgâzstan. Serviciile Comisiei și Serviciul European de Acțiune Externă ar trebui să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (17)

               Asistența macrofinanciară a Uniunii ar trebui să susțină angajamentul Republicii Kârgâzstan față de valorile pe care le împarte cu Uniunea, printre care democrația, statul de drept, buna guvernanță, respectarea drepturilor omului, dezvoltarea durabilă și reducerea sărăciei, precum și angajamentul său față de alte principii privind schimburile comerciale deschise, echitabile și bazate pe norme.

               (18)

               O condiție prealabilă pentru acordarea asistenței macrofinanciare a Uniunii ar trebui să fie ca Republica Kârgâzstan să respecte mecanismele democratice reale, printre care un sistem parlamentar pluripartit și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare a Uniunii ar trebuie să sporească eficiența, transparența și responsabilitatea sistemelor de gestionare a finanțelor publice în Republica Kârgâzstan. Atât îndeplinirea condiției prealabile cât și îndeplinirea obiectivelor respective ar trebui monitorizate periodic de către Comisie.

               (19)

               Pentru a se asigura că interesele financiare ale Uniunii în legătură cu asistența macrofinanciară a Uniunii sunt protejate în mod eficient, Republica Kârgâzstan ar trebui să adopte măsuri corespunzătoare privind prevenirea și combaterea fraudei, a corupției și a oricăror alte abateri legate de această asistență. În plus, ar trebui să se adopte dispoziții pentru efectuarea de verificări de către Comisie și de audituri de către Curtea de Conturi.

               (20)

               Punerea la dispoziție a asistenței financiare a Uniunii nu aduce atingere competențelor Parlamentului European și Consiliului.

               (21)

               Sumele de asistență macrofinanciară acordate sub formă de granturi și sumele provizioanelor necesare pentru asistența macrofinanciară acordată sub formă de împrumuturi ar trebui să corespundă creditelor bugetare prevăzute în cadrul financiar multianual.

               (22)

               Asistența macrofinanciară a Uniunii ar trebui gestionată de către Comisie. Pentru a garanta că Parlamentul European și Consiliul pot să urmărească punerea în aplicare a prezentei decizii, Comisia ar trebui să le informeze periodic cu privire la evoluțiile legate de asistență și să le furnizeze documentele relevante.

               (23)

               Pentru a asigura condiții uniforme de punere în aplicare a prezentei decizii, Comisiei ar trebui să i se confere competențe de executare. Competențele respective ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (4).

               (24)

               Asistența macrofinanciară a Uniunii ar trebui să facă obiectul unor condiții de politică economică, ce urmează a fi consemnate într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile kârgâze, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, procedura de consultare ar trebui să se aplice, ca regulă generală, tuturor cazurilor altele decât cele prevăzute în regulamentul respectiv. Având în vedere impactul ce poate fi important al asistenței de peste 90 de milioane EUR, se cuvine să se utilizeze procedura de examinare pentru aceste operațiuni. Luând în considerare suma asistenței macrofinanciare către Republica Kârgâzstan, procedura de consultare ar trebui să se aplice pentru adoptarea memorandumului de înțelegere și pentru orice prelungire, suspendare sau anulare a asistenței.

               (25)

               Conform FMI, Republica Kârgâzstan intră în categoria „economii emergente și în curs de dezvoltare”; potrivit Băncii Mondiale, Republica Kârgâzstan face parte din grupul economiilor cu venituri mici și al țărilor Asociației Internaționale pentru Dezvoltare (IDA); conform UN-OHRLLS (5), Republica Kârgâzstan intră în categoria „țărilor în curs de dezvoltare, fără ieșire la mare”; în conformitate cu OCDE/Comitetul de asistență pentru dezvoltare, aceasta face parte din categoria altor țări cu venituri reduse. Prin urmare, Republica Kârgâzstan ar trebuie să fie considerată a fi țară în curs de dezvoltare în sensul articolului 208 din tratat, ceea ce justifică alegerea articolului 209 din tratat drept temei juridic pentru prezenta decizie,

         ADOPTĂ PREZENTA DECIZIE:
   Articolul 1
   (1)   Uniunea pune la dispoziția Republicii Kârgâzstan o asistență macrofinanciară („asistența macrofinanciară a Uniunii”) în valoare maximă de 30 de milioane EUR, destinată sprijinirii stabilizării economice a Republicii Kârgâzstan și acoperirii nevoilor balanței sale de plăți, astfel cum au fost identificate în programul actual al FMI. Din cuantumul maxim respectiv, cel mult 15 milioane EUR sunt furnizate sub formă de împrumuturi și cel mult 15 milioane EUR sub formă de granturi. Deblocarea asistenței macrofinanciare a Uniunii face obiectul aprobării de către Parlamentul European și de către Consiliu a bugetului Uniunii pentru anul relevant.
   (2)   Pentru a finanța componenta de împrumut a asistenței macrofinanciare a Uniunii, Comisia are dreptul, în numele Uniunii, să împrumute fondurile necesare de pe piețele de capital sau de la instituții financiare și să le acorde mai departe ca împrumut Republicii Kârgâzstan. Împrumuturile au o scadență maximă de 15 ani.
   (3)   Deblocarea asistenței macrofinanciare a Uniunii este gestionată de Comisie în conformitate cu acordurile sau înțelegerile încheiate între FMI și Republica Kârgâzstan și cu principiile și obiectivele esențiale ale reformelor economice prevăzute în APC și în strategia Uniunii pentru Asia Centrală (2007-2013). Comisia informează periodic Parlamentul European și Consiliul în legătură cu evoluțiile legate de asistența macrofinanciară a Uniunii, inclusiv în legătură cu tragerile din aceasta, și pune la dispoziția instituțiilor respective documentele relevante în timp util.
   (4)   Asistența macrofinanciară a Uniunii este pusă la dispoziție pentru o perioadă de doi ani începând cu prima zi de la intrarea în vigoare a memorandumului de înțelegere menționat la articolul 32 alineatul (1).
   (5)   În cazul în care nevoile de finanțare ale Republicii Kârgâzstan se reduc în mod fundamental în cursul perioadei de tragere a asistenței macrofinanciare a Uniunii comparativ cu proiecțiile inițiale, Comisia, hotărând în conformitate cu procedura de consultare menționată la articolul 7 alineatul (2), reduce valoarea asistenței sau o suspendă ori o anulează.
   Articolul 2
   O condiție prealabilă pentru acordarea asistenței macrofinanciare a Uniunii este ca Republica Kârgâzstan să respecte mecanismele democratice reale, printre care un sistem parlamentar pluripartit și statul de drept, și să garanteze respectarea drepturilor omului. Comisia monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare a Uniunii. Prezentul articol este aplicat în conformitate cu Decizia 2010/427/UE a Consiliului (6).
   Articolul 3
   (1)   Comisia, în conformitate cu procedura de consultare menționată la articolul 7 alineatul (2), convine cu autoritățile kârgâze asupra unor condiții de politică economică și financiare clar definite, axate pe reforme structurale și pe finanțe publice solide, la care urmează să fie supusă asistența macrofinanciară a Uniunii, care urmează să fie expuse într-un memorandum de înțelegere („memorandumul de înțelegere”) care cuprinde un calendar pentru îndeplinirea condițiilor respective. Condițiile de politică economică și financiare prevăzute în memorandumul de înțelegere sunt coerente cu acordurile sau înțelegerile menționate la articolul 1 alineatul (3), incluzând programele de reformă structurală și ajustare macroeconomică puse în aplicare de Republica Kârgâzstan cu sprijinul FMI.
   (2)   Condițiile respective vizează în special îmbunătățirea eficienței, transparenței și răspunderii asistenței macrofinanciare a Uniunii, inclusiv îmbunătățirea sistemelor de gestionare a finanțelor publice din Republica Kârgâzstan. Progresele înregistrate în deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii sunt, de asemenea, luate în considerare în mod corespunzător în momentul elaborării măsurilor de politică. Progresele înregistrate pentru realizarea obiectivelor respective sunt monitorizate periodic de Comisie.
   (3)   Condițiile financiare detaliate ale asistenței macrofinanciare a Uniunii se stabilesc într-un acord de grant și un acord de împrumut care urmează să fie convenite între Comisie și autoritățile kârgâze.
   (4)   Pe parcursul punerii în aplicare a asistenței macrofinanciare a Uniunii, Comisia monitorizează fiabilitatea circuitelor financiare, a procedurilor administrative și a mecanismelor de control intern și extern ale Republicii Kârgâzstan care sunt relevante pentru această asistență, precum și respectarea de către Republica Kârgâzstan a calendarului convenit.
   (5)   Comisia verifică periodic îndeplinirea în continuare a condițiilor prevăzute la articolul 4 alineatul (3), inclusiv conformitatea politicilor economice ale Republicii Kârgâzstan cu obiectivele asistenței macrofinanciare a Uniunii. În cadrul acestor verificări, Comisia acționează în strânsă coordonare cu FMI și Banca Mondială și, dacă este necesar, cu Parlamentul European și Consiliul.
   Articolul 4
   (1)   Sub rezerva condițiilor menționate la alineatul (3), asistența macrofinanciară a Uniunii este pusă la dispoziție de către Comisie în două tranșe, fiecare conținând o componentă de împrumut și una de grant. Mărimea fiecărei tranșe este stabilită în memorandumul de înțelegere.
   (2)   Sumele asistenței macrofinanciare a Uniunii oferite sub formă de împrumuturi sunt furnizate, dacă este cazul, în conformitate cu Regulamentul (CE, Euratom) nr. 480/2009 al Consiliului (7).
   (3)   Comisia decide punerea la dispoziție a tranșelor cu condiția îndeplinirii tuturor condițiilor următoare:

               (a)

               condiția prealabilă prevăzută la articolul 2;

               (b)

               o punere în aplicare continuă și satisfăcătoare a unui program de politică care conține măsuri solide de ajustare și reformă structurală, sprijinite de un mecanism de creditare al FMI fără caracter prudențial; și

               (c)

               punerea în aplicare, într-o perioadă de timp specifică, a condițiilor de politică economică asupra cărora s-a convenit în memorandumul de înțelegere.

         Plata celei de a doua tranșe nu are loc mai devreme de trei luni de la punerea la dispoziție a primei tranșe.
   (4)   În cazul în care condițiile de la alineatul (3) nu sunt îndeplinite, Comisia suspendă temporar sau anulează plata asistenței macrofinanciare a Uniunii. În astfel de cazuri, Comisia informează Parlamentul European și Consiliul cu privire la motivele respectivei suspendări sau anulări.
   (5)   Asistența macrofinanciară a Uniunii este plătită Băncii Naționale a Republicii Kârgâzstan. Sub rezerva dispozițiilor stabilite în memorandumul de înțelegere, inclusiv a confirmării nevoilor de finanțare bugetară reziduale, fondurile Uniunii pot fi transferate Trezoreriei Republicii Kârgâzstan în calitate de beneficiar final.
   Articolul 5
   (1)   Operațiunile de contractare și de acordare a împrumutului legate de componenta de împrumut a asistenței macrofinanciare a Uniunii se efectuează în euro utilizând aceeași dată a valutei și nu implică, pentru Uniune, transformarea scadenței și nici expunerea acesteia la vreun risc legat de cursul de schimb sau de rata dobânzii sau la vreun alt risc comercial.
   (2)   În cazul în care condițiile permit și dacă Republica Kârgâzstan solicită acest lucru, Comisia poate lua măsurile necesare pentru a asigura includerea în termenii și condițiile de acordare a împrumutului a unei clauze de rambursare anticipată, precum și a unei clauze corespunzătoare în termenii și condițiile operațiunilor de contractare a împrumutului.
   (3)   Dacă circumstanțele permit îmbunătățirea ratei dobânzii împrumutului și dacă Republica Kârgâzstan solicită acest lucru, Comisia poate decide refinanțarea integrală sau parțială a împrumuturilor sale contractate inițiale sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și nu au ca efect prelungirea termenului de scadență al împrumuturilor contractate în cauză sau majorarea valorii capitalului restant la data refinanțării sau restructurării.
   (4)   Toate costurile contractate de Uniune care au legătură cu operațiunile de contractare și de acordare a împrumutului prevăzute în prezenta decizie sunt suportate de Republica Kârgâzstan.
   (5)   Comisia informează Parlamentul European și Consiliul cu privire la evoluțiile operațiunilor menționate la alineatele (2) și (3).
   Articolul 6
   (1)   Asistența macrofinanciară a Uniunii este pusă în aplicare în conformitate cu Regulamentul (UE, Euratom) nr. 966/2012 al Parlamentului European și al Consiliului (8) și cu Regulamentul delegat (UE) nr. 1268/2012 al Comisiei (9).
   (2)   Punerea în aplicare a asistenței macrofinanciare a Uniunii face obiectul unei gestiuni directe.
   (3)   Memorandumul de înțelegere, acordul de împrumut și acordul de grant care urmează a fi convenite cu autoritățile kârgâze conțin dispoziții:

               (a)

               care asigură faptul că Republica Kârgâzstan verifică în mod periodic dacă finanțarea acordată din bugetul Uniunii a fost utilizată în mod corespunzător, adoptă măsurile corespunzătoare de prevenire a neregulilor și a fraudei și, după caz, întreprinde acțiuni juridice pentru recuperarea fondurilor furnizate în temeiul prezentului regulament care au fost deturnate;

               (b)

               care asigură protecția intereselor financiare ale Uniunii, prevăzând în mod special măsuri specifice pentru prevenirea și combaterea fraudei, a corupției și a oricăror altor nereguli în legătură cu asistența macrofinanciară a Uniunii, în conformitate cu Regulamentul (CE, Euratom) nr. 2988/95 al Consiliului (10), Regulamentul (Euratom, CE) nr. 2185/96 al Consiliului (11) și Regulamentul (UE, Euratom) nr. 883/2013 al Parlamentului European și al Consiliului (12);

               (c)

               care acordă în mod expres Comisiei, inclusiv Oficiului European de Luptă Antifraudă, sau reprezentanților acestora, competența de a efectua verificări și inspecții la fața locului;

               (d)

               care acordă în mod expres Comisiei și Curții de Conturi competența de a efectua audituri atât în timpul, cât și după perioada de disponibilitate a asistenței macrofinanciare a Uniunii, inclusiv de a verifica documentele de audit și de a efectua inspecții la fața locului, cum ar fi evaluările operaționale;

               (e)

               care să asigure faptul că Uniunea are dreptul la rambursarea integrală a grantului și/sau la rambursarea anticipată a împrumutului atunci când s-a stabilit că, în ceea ce privește gestionarea asistenței macrofinanciare a Uniunii, Republica Kârgâzstan s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

         (4)   Pe parcursul perioadei de punere în aplicare a asistenței macrofinanciare a Uniunii, Comisia monitorizează, prin intermediul evaluărilor operaționale, soliditatea aranjamentelor financiare, procedurile administrative și mecanismele interne și externe de control ale Republicii Kârgâzstan care sunt relevante pentru respectiva asistență.
   Articolul 7
   (1)   Comisia este asistată de un comitet. Acesta este un comitet în sensul Regulamentului (UE) nr. 182/2011.
   (2)   Atunci când se face trimitere la prezentul alineat, se aplică articolul 4 din Regulamentul (UE) nr. 182/2011.
   Articolul 8
   (1)   Până la data de 30 iunie a fiecărui an, Comisia înaintează Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a punerii în aplicare. Raportul:

               (a)

               examinează progresele înregistrate în punerea în aplicare a asistenței macrofinanciare a Uniunii;

               (b)

               evaluează situația și perspectivele economice ale Republicii Kârgâzstan, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)

               indică legătura dintre condițiile de politică prevăzute în memorandumul de înțelegere, performanțele economice și bugetare ale Republicii Kârgâzstan la acea dată și deciziile Comisiei de a pune la dispoziție tranșele asistenței macrofinanciare a Uniunii.

         (2)   Cel târziu la doi ani de la expirarea perioadei de disponibilitate menționate la articolul 1 alineatul (4), Comisia prezintă Parlamentului European și Consiliului un raport de evaluare ex post, evaluând rezultatele și eficiența operațiunilor din cadrul asistenței macrofinanciare a Uniunii încheiate și măsura în care acestea au contribuit la obiectivele asistenței.
   Articolul 9
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Strasbourg, 22 octombrie 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         V. LEŠKEVIČIUS

      (1)  Poziția Parlamentului European din 11 decembrie 2012 și Poziția în primă lectură a Consiliului din 23 septembrie 2013 (nepublicată încă în Jurnalul Oficial). Poziția Parlamentului European din 22 octombrie 2013 (nepublicată încă în Jurnalul Oficial).

      (2)  JO L 196, 28.7.1999, p. 48.

      (3)  Decizia nr. 778/2013/UE a Parlamentului European și a Consiliului din 12 august 2013 de acordare a unei asistențe macrofinanciare suplimentare Georgiei (JO L 218, 14.8.2013, p. 15).

      (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

      (5)  Biroul Înaltului Reprezentant al ONU pentru țările cel mai puțin dezvoltate, țările fără ieșire la mare și țările insulare mici în curs de dezvoltare.

      (6)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (7)  Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (JO L 145, 10.6.2009, p. 10).

      (8)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (9)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      (10)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

      (11)  Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

      (12)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).


title: 2014/564/UE: Decizia Parlamentului European din 3 aprilie 2014 privind închiderea conturilor Centrului de Traduceri pentru Organismele Uniunii Europene pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/168

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2012
   (2014/564/UE)
   PARLAMENTUL EUROPEAN,

               —

               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2012,

               —

               având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2012, însoțit de răspunsul centrului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0205/2014),

               1.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2012;

               2.

               încredințează președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 15.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 314, 7.12.1994, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 18 februarie 2003 privind instituirea Comitetului pentru servicii financiare

text:
Anunţ juridic important

|

32003D0165

Official Journal L 067 , 12/03/2003 P. 0017 - 0017 Ediţie specială în limba cehă Chapter 01 Volume 04 P. 285  - 285 Ediţie specială în limba estonă Chapter 01 Volume 04 P. 285  - 285 Ediţie specială în limba maghiară Chapter 01 Volume 04 P. 285  - 285 Ediţie specială în limba lituaniană Chapter 01 Volume 04 P. 285  - 285 Ediţie specială în limba letonă Chapter 01 Volume 04 P. 285  - 285 Ediţie specială în limba malteză Chapter 01 Volume 04 P. 285  - 285 Ediţie specială în limba polonă Chapter 01 Volume 04 P. 285  - 285 Ediţie specială în limba slovacă Chapter 01 Volume 04 P. 285  - 285 Ediţie specială în limba slovenă Chapter 01 Volume 04 P. 285  - 285

		20030218Decizia Consiliuluidin 18 februarie 2003privind instituirea Comitetului pentru servicii financiare(2003/165/CE)CONSILIUL UNIUNII EUROPENE,1. REAMINTEȘTE că, în concluziile sale din 3 decembrie 2002, Consiliul și-a afirmat dorința de a lua o decizie cu privire la instituirea unui nou comitet cu rolul de a oferi Consiliului și Comisiei capacitate de consiliere și supraveghere cu privire la o gamă de chestiuni ale pieței financiare,2. în consecință, INSTITUIE Comitetul pentru servicii financiare (denumit în continuare "comitetul") ale cărui atribuții vor fi:- reflecția strategică transsectorială, distinctă de procesul legislativ;- contribuirea la definirea strategiei pe termen mediu și lung pentru chestiunile privind serviciile financiare;- luarea în discuție a aspectelor specifice pe termen scurt;- evaluarea progreselor realizate și a punerii în aplicare;- furnizarea de consultanță politică și supraveghere atât în privința chestiunilor interne (de exemplu, piața unică, inclusiv punerea în aplicare a planului de acțiune în favoarea serviciilor financiare) cât și a aspectelor externe (de exemplu, OMC),3. ESTE DE ACORD cu următoarele, în ceea ce privește compoziția, președinția și funcționarea comitetului:- Comisia și fiecare membru al Consiliului numesc un reprezentant de nivel înalt și un supleant în comitet; un reprezentant al Băncii Centrale Europene și președinții comitetelor de reglementare competente ale Comunității vor avea statut de observator;- comitetul are un președinte și un vicepreședinte, numiți dintre reprezentanții statelor membre; președintele și vicepreședintele își exercită mandatul pentru o perioadă de doi ani; primul președinte este numit de către Comitetul economic și financiar;- statul membru al cărui reprezentant este numit președinte are un reprezentant în plus în comitet pentru perioada mandatului președintelui;- președintele și vicepreședintele, împreună cu reprezentantul Comisiei, reprezentantul statului membru care deține președinția Consiliului pe durata mandatului, un reprezentant al Secretariatului General al Consiliului și un reprezentant al secretariatului Comitetului economic și financiar cooperează îndeaproape în vederea facilitării lucrărilor comitetului;- comitetul prezintă rapoarte Comitetului economic și financiar în vederea elaborării de avize destinate Consiliului (Ecofin), ținând seama de rolul stabilit al Coreper;- președintele comitetului este disponibil pentru un schimb permanent de opinii cu comisia economică și monetară a Parlamentului European, cu privire la evoluțiile strategice în legătură cu piețele financiare;- comitetul își stabilește regulamentul de procedură;- secretariatul este asigurat de Secretariatul General al Consiliului,4. STABILEȘTE faptul că activitățile comitetului se vor desfășura fără a aduce atingere dreptului de inițiativă al Comisiei,5. DECIDE să reexamineze prezenta decizie în a doua jumătate a anului 2004.Adoptată la Bruxelles, 18 februarie 2003.Pentru ConsiliuPreședinteleN. Christodoulakis--------------------------------------------------


title: 2014/515/UE: Decizia Consiliului din 30 iulie 2014 de numire a patru membri irlandezi și a patru supleanți irlandezi în cadrul Comitetului Regiunilor

text:
               5.8.2014

               RO

               Jurnalul Oficial al Uniunii Europene

               L 232/22

         DECIZIA CONSILIULUI
   din 30 iulie 2014
   de numire a patru membri irlandezi și a patru supleanți irlandezi în cadrul Comitetului Regiunilor

      (2014/515/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului irlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015. La 20 septembrie 2011, prin Decizia 2011/649/UE a Consiliului (3), domnul Des HURLEY a fost numit membru, iar doamna Catherine YORE a fost numită supleant până la 25 ianuarie 2015.

               (2)

               Patru locuri de membri în cadrul Comitetului Regiunilor au devenit vacante ca urmare a încheierii mandatelor domnului Gerry BREEN, doamnei Constance HANNIFFY, domnului Des HURLEY și domnului Brian MEANEY.

               (3)

               Două locuri de supleanți au devenit vacante ca urmare a încheierii mandatelor domnului Barney STEELE și doamnei Catherine YORE.

               (4)

               Două locuri de supleanți vor deveni vacante ca urmare a numirii doamnei Maria BYRNE și a doamnei Mary FREEHILLS în calitate de membri în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           doamna Maria BYRNE, Councillor, Limerick City and County Council;

                           —

                           domnul Eamon DOOLEY, Councillor, Offaly County Council;

                           —

                           doamna Mary FREEHILL, Councillor, Dublin City Council;

                           —

                           domnul Neale RICHMOND, Councillor, Dun Laoghaire Rathdown County Council;

                     și

               (b)

               în calitate de supleanți:

                           —

                           doamna Deirdre FORDE, Councillor, Cork County Council;

                           —

                           domnul Clifford KELLY, Councillor, Cavan County Council;

                           —

                           domnul Michael MURPHY, Councillor, Tipperary County Council;

                           —

                           domnul William PATON, Councillor, Carlow County Council.

         Articolul 2
   Prezenta decizie intră în vigoare la data adoptării.

      Adoptată la Bruxelles, 30 iulie 2014.

            Pentru Consiliu

            Președintele

         S. GOZI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 261, 6.10.2011, p. 25.


title: Decizia (PESC) 2015/2413 a Comitetului Politic și de Securitate din 9 decembrie 2015 de prelungire a mandatului șefului Misiunii de poliție a Uniunii Europene în Afganistan (EUPOL Afganistan) (EUPOL Afganistan/2/2015)

text:
               19.12.2015

               RO

               Jurnalul Oficial al Uniunii Europene

               L 333/118

         DECIZIA (PESC) 2015/2413 A COMITETULUI POLITIC ȘI DE SECURITATE
   din 9 decembrie 2015
   de prelungire a mandatului șefului Misiunii de poliție a Uniunii Europene în Afganistan (EUPOL Afganistan) (EUPOL Afganistan/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/279/PESC a Consiliului din 18 mai 2010 privind Misiunea de poliție a Uniunii Europene în Afganistan (EUPOL Afganistan) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Decizia 2010/279/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii EUPOL Afganistan, care includ în special decizia de numire a unui șef al misiunii.

               (2)

               La 17 decembrie 2014, Consiliul a adoptat Decizia 2014/922/PESC (2) de prelungire a duratei EUPOL Afganistan până la 31 decembrie 2016.

               (3)

               La 10 februarie 2015, COPS a adoptat Decizia (PESC) 2015/247 (3) privind numirea doamnei Pia STJERNVALL în calitate de șef al misiunii EUPOL Afganistan cu începere de la 16 februarie 2015 și până la 31 decembrie 2015.

               (4)

               Înaltul Reprezentant al Uniunii pentru afaceri externe și politica de securitate a propus prelungirea duratei mandatului doamnei Pia STJERNVALL în calitate de șef al misiunii EUPOL Afganistan de la 1 ianuarie 2016 până la 31 decembrie 2016,

         ADOPTĂ PREZENTA DECIZIE:
   Articolul 1
   Mandatul doamnei Pia STJERNVALL în calitate de șef al misiunii EUPOL Afganistan se prelungește până la 31 decembrie 2016.
   Articolul 2
   Prezenta decizie intră în vigoare la data adoptării.
   Se aplică de la 1 ianuarie 2016.

      Adoptată la Bruxelles, 9 decembrie 2015.

            Pentru Comitetul politic și de securitate

            Președintele

         W. STEVENS

      (1)  Decizia 2010/279/PESC a Consiliului din 18 mai 2010 privind Misiunea de Poliție a Uniunii Europene în Afganistan (EUPOL Afganistan) (JO L 123, 19.5.2010, p. 4).

      (2)  Decizia 2014/922/PESC a Consiliului din 17 decembrie 2014 de modificare și de prelungire a Deciziei 2010/279/PESC privind Misiunea de Poliție a Uniunii Europene în Afganistan (EUPOL Afganistan) (JO L 363, 18.12.2014, p. 152).

      (3)  Decizia (PESC) 2015/247 a Comitetului politic și de securitate din 10 februarie 2015 privind numirea șefului Misiunii de poliție a Uniunii Europene în Afganistan (EUPOL Afganistan) (EUPOL Afganistan/1/2015) (JO L 41, 17.2.2015, p. 24).


title: Decizia Consiliului din 19 iunie 1978 privind încheierea Convenției europene pentru protecția animalelor domestice

text:
Anunţ juridic important

|

31978D0923

Official Journal L 323 , 17/11/1978 P. 0012 - 0013 Greek special edition: Chapter 03 Volume 23 P. 0040  Spanish special edition: Chapter 03 Volume 15 P. 0047  Portuguese special edition Chapter 03 Volume 15 P. 0047  Ediţie specială în limba cehă Chapter 15 Volume 01 P. 87  - 88 Ediţie specială în limba estonă Chapter 15 Volume 01 P. 87  - 88 Ediţie specială în limba maghiară Chapter 15 Volume 01 P. 87  - 88 Ediţie specială în limba lituaniană Chapter 15 Volume 01 P. 87  - 88 Ediţie specială în limba letonă Chapter 15 Volume 01 P. 87  - 88 Ediţie specială în limba malteză Chapter 15 Volume 01 P. 87  - 88 Ediţie specială în limba polonă Chapter 15 Volume 01 P. 87  - 88 Ediţie specială în limba slovacă Chapter 15 Volume 01 P. 87  - 88 Ediţie specială în limba slovenă Chapter 15 Volume 01 P. 87  - 88

		19780619Decizia Consiliuluidin 19 iunie 1978privind încheierea Convenției europene pentru protecția animalelor domestice(78/923/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 43 și 100,având în vedere propunerea Comisiei,având în vedere avizul Adunării parlamentare [1],având în vedere avizul Comitetului Economic și Social [2],întrucât Convenția europeană pentru protecția animalelor domestice, denumită în continuare "convenția", a fost elaborată în cadrul Consiliului Europei cu scopul de a proteja animalele domestice, în special în sistemele moderne de creștere intensivă a animalelor;întrucât Directiva 70/373/CEE a Consiliului din 20 iulie 1970 privind introducerea metodelor comunitare de eșantionare și de analiză pentru controlul oficial al hranei pentru animale [3], astfel cum a fost modificată ultima dată prin Directiva 76/372/CEE [4], Directiva 70/524/CEE a Consiliului din 23 noiembrie 1970 privind aditivii din hrana animalelor [5], astfel cum a fost modificată ultima dată prin Directiva 78/117/CEE [6] și Directiva 74/63/CEE a Consiliului din 17 decembrie 1973 de stabilire a nivelurilor maxime admise pentru substanțele și produsele indezirabile din hrana pentru animale [7], astfel cum a fost modificată ultima dată prin Directiva 76/934/CEE [8], a introdus norme comune cărora convenția le-ar putea aduce atingere, în special prin punerea în aplicare a anumitor dispoziții ale acesteia;întrucât sub incidența altor dispoziții ale convenției intră domenii pentru care Comunitatea nu a introdus încă norme comune;întrucât protecția animalelor nu este în sine unul din obiectivele Comunității; întrucât există, cu toate acestea, neconcordanțe între legislațiile interne existente privind protecția animalelor domestice, iar aceste neconcordanțe pot da naștere unor condiții inegale de concurență și pot avea astfel un efect indirect asupra funcționării pieței comune;întrucât, de asemenea, convenția reglementează aspecte care intră sub incidența politicii agricole comune;întrucât, prin urmare, participarea Comunității la Convenție pare necesară pentru realizarea obiectivelor menționate anterior ale Comunității;întrucât creșterea animalelor în Groenlanda se desfășoară în condiții extrem de diferite de cele existente în alte regiuni ale Comunității, din cauza condițiilor generale, în special a climatului, a densității scăzute a populației și a dimensiunii excepționale a insulei; întrucât, prin urmare, convenția nu ar trebui să se aplice Groenlandei,DECIDE:Articolul 1Convenția europeană pentru protecția animalelor domestice se aprobă în numele Comunității Economice Europene.Textul convenției se anexează la prezenta decizie.Articolul 2Președintele Consiliului depune instrumentul de aprobare în conformitate cu articolul 14 din Convenție [9].La depunerea instrumentului de aprobare, președintele Consiliului declară, în conformitate cu articolul 16 din convenție, că aceasta nu se va aplica Groenlandei.Adoptată la Luxemburg, 19 iunie 1978.Pentru ConsiliuPreședinteleP. Dalsager[1] JO C 83, 4.4.1977, p. 43.[2] JO C 204, 30.8.1976, p. 26.[3] JO L 170, 3.8.1970, p. 2.[4] JO L 102, 15.4.1976, p. 8.[5] JO L 270, 14.12.1970, p. 1.[6] JO L 40, 10.2.1978, p. 19.[7] JO L 38, 11.2.1974, p. 31.[8] JO L 364, 31.12.1976, p. 20.[9] Data intrării în vigoare a convenției urmează să fie publicată în Jurnalul Oficial al Comunităților Europene de către Secretariatul General al Consiliului.--------------------------------------------------


title: 2014/492/UE: Decizia Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte

text:
                  30.8.2014

                  RO

                  Jurnalul Oficial al Uniunii Europene

                  L 260/1

         DECIZIA CONSILIULUI
         din 16 iunie 2014
         privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte

            (2014/492/UE)

         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37 și articolul 31 alineatul (1), coroborate cu articolul 218 alineatul (5) și cu articolul 218 alineatul (8) al doilea paragraf din Tratatul privind funcționarea Uniunii Europene,
         având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) și cu articolul 218 alineatul (8) al doilea paragraf, precum și articolul 218 alineatul (7),
         având în vedere propunerea Comisiei Europene,
         întrucât:

                     (1)

                     La 15 iunie 2009, Consiliul a autorizat Comisia să deschidă negocieri cu Republica Moldova în vederea încheierii unui nou acord între Uniune și Republica Moldova care să înlocuiască acordul de parteneriat și cooperare (1).

                     (2)

                     Ținând seama de relațiile istorice apropiate dintre cele două părți și de legăturile tot mai strânse dintre acestea, precum și de dorința lor de a-și consolida și lărgi relațiile într-un mod ambițios și inovator, negocierile privind Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte („acordul”) au fost finalizate cu succes prin parafarea acordului la 29 noiembrie 2013.

                     (3)

                     Acordul ar trebui să fie semnat în numele Uniunii și să se aplice parțial, înainte de a intra în vigoare, cu titlu provizoriu, în conformitate cu articolul 464 din acord, până la finalizarea procedurilor necesare pentru încheierea sa.

                     (4)

                     Aplicarea cu titlu provizoriu a unor părți din acord nu aduce atingere repartizării competențelor între Uniune și statele sale membre în conformitate cu tratatele.

                     (5)

                     În temeiul articolului 218 alineatul (7) din Tratatul privind funcționarea Uniunii Europene, este necesar ca Consiliul să autorizeze Comisia să aprobe modificările aduse acordului, care urmează să fie adoptate de Comitetul de asociere reunit în configurația comerț, astfel cum este prevăzută la articolul 438 alineatul (4) din acord, astfel cum sunt propuse de Subcomitetul pentru indicații geografice în temeiul articolului 306 din acord.

                     (6)

                     Este necesar să se prevadă procedurile relevante pentru protejarea indicațiilor geografice cărora li se acordă protecție în temeiul acordului.

                     (7)

                     Acordul nu ar trebui interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre,

               ADOPTĂ PREZENTA DECIZIE:

            Articolul 1

               (1)   Semnarea în numele Uniunii a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte se autorizează sub rezerva încheierii respectivului acord.

               (2)   Textul acordului este atașat la prezenta decizie.

            Articolul 2
            Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.

            Articolul 3

               (1)   Până la intrarea în vigoare a acordului, în conformitate cu articolul 464 din acesta și cu condiția transmiterii notificărilor prevăzute în acesta, următoarele părți din acord se aplică cu titlu provizoriu între Uniune și Republica Moldova, dar numai în măsura în care se referă la aspecte care intră în sfera de competență a Uniunii, inclusiv aspecte pentru care Uniunea are competența de a defini și de a pune în aplicare o politică externă și de securitate comună:

                           (a)

                           titlul I;

                           (b)

                           titlul II: articolele 3,4, 7 și 8;

                           (c)

                           titlul III: articolele 12 și 15;

                           (d)

                           titlul IV: capitolele 5, 9 și 12 [cu excepția articolului 68 litera (h)], capitolul 13 [cu excepția articolului 71, în măsura în care acesta se referă la guvernanța maritimă, și cu excepția articolului 73 literele (b) și (e) și a articolului 74], capitolul 14 [cu excepția articolului 77 litera (i)], capitolul 15 [cu excepția articolului 81 literele (a) și (e) și a articolului 82 alineatul (2)], capitolul 16 [cu excepția articolului 87 și a articolului 88 litera (c), precum și cu excepția articolului 89 literele (a) și (b), în măsura în care acesta se referă la protejarea solului], capitolele 26 și 28, precum și articolele 30, 37, 46, 57, 97, 102 și 116;

                           (e)

                           titlul V (cu excepția articolului 278, în măsura în care se referă la aplicarea de sancțiuni penale în caz de nerespectare a drepturilor de proprietate intelectuală, și cu excepția articolelor 359 și 360, în măsura în care aceste dispoziții se aplică procedurilor administrative, controlului judiciar și căilor de atac la nivelul statelor membre);

                           (f)

                           titlul VI;

                           (g)

                           titlul VII [cu excepția articolului 456 alineatul (1), în măsura în care dispozițiile respectivului titlu se limitează la scopul de a asigura aplicarea cu titlu provizoriu a acordului, astfel cum este definită în prezentul alineat];

                           (h)

                           anexele II-XIII, anexele XV-XXXV, împreună cu protocoalele I-IV.

               (2)   Data de la care acordul va fi aplicat cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.

            Articolul 4
            În sensul articolului 306 din acord, modificările aduse acordului prin decizii ale Subcomitetului pentru indicații geografice sunt aprobate de Comisie în numele Uniunii. În cazul în care părțile interesate nu pot ajunge la un acord în urma ridicării unor obiecții referitoare la o indicație geografică, Comisia adoptă o poziție în baza procedurii prevăzute la articolul 57 alineatul (2) din Regulamentul (UE) nr. 1151/2012 al Parlamentului European și al Consiliului (2).

            Articolul 5

               (1)   O denumire protejată în conformitate cu subsecțiunea 3 „Indicații geografice” de la titlul V capitolul 9 din acord poate fi folosită de orice operator care comercializează produse agricole, produse alimentare, vinuri, vinuri aromatizate sau băuturi spirtoase care respectă specificațiile corespunzătoare.

               (2)   În conformitate cu articolul 301 din acord, statele membre și instituțiile Uniunii asigură respectarea protecției prevăzute la articolele 297-300 din acord, inclusiv la cererea unei părți interesate.

            Articolul 6
            Acordul nu trebuie interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.

            Articolul 7
            Prezenta decizie intră în vigoare în ziua următoare datei adoptării.

            Adoptată la Luxemburg, 16 iunie 2014.

                  Pentru Consiliu

                  Președintele

               G. KARASMANIS

            (1)  Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Moldova, pe de altă parte (JO L 181, 24.6.1998, p. 3).

            (2)  Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).


title: 2012/470/UE: Decizia Consiliului din 7 august 2012 de prelungire a validității Deciziei 2012/96/UE și de suspendare a aplicării măsurilor adecvate menționate în Decizia 2002/148/CE

text:
               10.8.2012

               RO

               Jurnalul Oficial al Uniunii Europene

               L 213/13

         DECIZIA CONSILIULUI
   din 7 august 2012
   de prelungire a validității Deciziei 2012/96/UE și de suspendare a aplicării măsurilor adecvate menționate în Decizia 2002/148/CE
   (2012/470/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit ultima oară la Ouagadougou, Burkina Faso, la 23 iunie 2010 (2), denumit în continuare „Acordul de la Cotonou”, în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, cu privire la măsurile care trebuie adoptate și la procedurile care trebuie urmate pentru punerea în aplicare a Acordului de la Cotonou (3), în special articolul 3,
   având în vedere propunerea Comisiei Europene,
   întrucât:

               (1)

               În temeiul Deciziei 2002/148/CE (4), au fost încheiate consultările cu Republica Zimbabwe derulate în conformitate cu articolul 96 alineatul (2) litera (c) din Acordul de la Cotonou și au fost adoptate măsurile adecvate, astfel cum se precizează în anexa la decizia menționată. De atunci, aceste măsuri au fost adaptate, iar perioada lor de aplicare a fost prelungită în fiecare an.

               (2)

               În temeiul Deciziei 2012/96/UE (5), măsurile adecvate au fost adaptate și perioada lor de aplicare a fost prelungită cu șase luni, până la 20 august 2012.

               (3)

               Uniunea recunoaște crearea Guvernului Unității Naționale din Zimbabwe drept o oportunitate pentru restabilirea unei relații constructive între Uniune și Zimbabwe și pentru sprijinirea punerii în aplicare a programului de reformă al Zimbabwe.

               (4)

               În temeiul Deciziei 2012/97/PESC a Consiliului din 17 februarie 2012 de modificare a Deciziei 2011/101/PESC privind măsuri restrictive împotriva Zimbabwe (6), Uniunea a adoptat o decizie importantă de relaxare a sancțiunilor paralele ale PESC aplicate persoanelor fizice în vederea încurajării de progrese suplimentare și pentru a demonstra astfel angajamentul său ferm față de procesul de aplicare a Acordului politic global. Consultările la nivel înalt care au avut loc în mai 2012, la Bruxelles, cu echipa ministerială din Zimbabwe de reluare a angajamentelor constituie o etapă importantă în cadrul procesului de reluare a angajamentelor.

               (5)

               Uniunea susține în continuare eforturile depuse în prezent de Guvernul Unității Naționale în ceea ce privește punerea în aplicare a Acordului politic global și salută progresele realizate în Zimbabwe în vederea stabilizării economiei și a restabilirii serviciilor sociale. Uniunea continuă să sprijine, de asemenea, eforturile de facilitare ale Africii de Sud în numele Comunității de Dezvoltare a Africii Australe.

               (6)

               Pentru a demonstra angajamentul continuu al Uniunii față de procesul de aplicare a Acordului politic global, este necesar să se prelungească validitatea Deciziei 2012/96/UE, suspendând totodată aplicarea măsurilor adecvate care vizează limitarea cooperării de la articolul 96 din Acordul de la Cotonou, pentru o perioadă de 12 luni.

               (7)

               În cazul în care intervine o deteriorare a situației democrației, a drepturilor omului și a statului de drept în Zimbabwe, Uniunea ar putea reimpune măsurile adecvate și/sau alte măsuri în orice moment,

         ADOPTĂ PREZENTA DECIZIE:
   Articolul 1
   Validitatea Deciziei 2012/96/UE și a măsurilor adecvate prevăzute de aceasta se prelungește până la 20 august 2013. Cu toate acestea, aplicarea măsurilor adecvate se suspendă.
   Măsurile adecvate se examinează în mod constant și se aplică din nou în cazul în care situația din Zimbabwe cunoaște o deteriorare gravă. Măsurile se examinează în orice caz la șase luni de la intrarea în vigoare a prezentei decizii.
   Scrisoarea din anexa la prezenta decizie se adresează președintelui Republicii Zimbabwe, domnul Mugabe, și se transmite în copie prim-ministrului Tsvangirai și domnului Welshman Ncube.
   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 7 august 2012.

            Pentru Consiliu

            Președintele

         A. D. MAVROYIANNIS

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  Decizia Consiliului din 18 februarie 2002 de încheiere a consultărilor cu Zimbabwe în conformitate cu articolul 96 din Acordul de parteneriat ACP-CE (JO L 50, 21.2.2002, p. 64).

      (5)  Decizia Consiliului din 17 februarie 2012 privind adaptarea și prelungirea perioadei de aplicare a măsurilor adecvate prevăzute inițial în Decizia 2002/148/CE de încheiere a consultărilor cu Zimbabwe în conformitate cu articolul 96 din Acordul de parteneriat ACP-CE (JO L 47, 18.2.2012, p. 47).

      (6)  JO L 47, 18.2.2012, p. 50.

      ANEXĂ

         SCRISOARE CĂTRE PREȘEDINTELE REPUBLICII ZIMBABWE

      Într-o scrisoare din 19 februarie 2002, Uniunea Europeană v-a informat cu privire la decizia sa de a încheia consultările purtate în conformitate cu articolul 96 din Acordul de la Cotonou și de a adopta măsuri adecvate în sensul articolului 96 alineatul (2) litera (c) din respectivul acord. Într-o scrisoare din 23 februarie 2012, Uniunea Europeană v-a informat cu privire la decizia sa de a prelungi în continuare perioada de aplicare a acestor măsuri până la 20 august 2012.
      Uniunea Europeană este încurajată de progresele care se înregistrează în prezent în ceea ce privește punerea în aplicare a Acordului politic global de către Guvernul Unității Naționale din Zimbabwe. Uniunea Europeană reafirmă importanța deosebită pe care o acordă dialogului politic prevăzut la articolul 8 din Acordul de la Cotonou și lansat oficial, la cererea Guvernului Republicii Zimbabwe, cu ocazia reuniunii troicii ministeriale UE-Zimbabwe din iunie 2009 de la Bruxelles. Conform celor convenite de ambele părți, principalul obiectiv al dialogului prevăzut la articolul 8 este normalizarea relațiilor UE-Zimbabwe pe parcursul procesului de punere în aplicare a reformelor prevăzute în cadrul Acordului politic global și pregătirea terenului pentru alegeri pașnice și credibile.
      Uniunea Europeană salută dialogul constructiv care s-a stabilit în procesul de reluare a angajamentelor UE cu toate părțile din Guvernul Unității Naționale, inclusiv prin intermediul reuniunii din luna mai a acestui an, dintre Înaltul Reprezentant, doamna Ashton, și membrii comitetului ministerial de reluare a angajamentelor din Zimbabwe. Uniunea Europeană salută continuarea angajamentului Comunității de Dezvoltare a Africii Australe (SADC) de a sprijini punerea în aplicare a Acordului politic global, exprimat cu ocazia recentei reuniuni extraordinare la nivel înalt a SADC de la Luanda.
      Măsurile luate de Guvernul Unității Naționale pentru îmbunătățirea libertății și prosperității populației din Zimbabwe justifică suspendarea imediată a măsurilor aplicate până acum în temeiul articolului 96 din Acordul de la Cotonou. Astfel i se va permite Uniunii Europene să conlucreze nemijlocit cu Guvernul Unității Naționale pentru a elabora noi programe de asistență în folosul populației din Zimbabwe, care să se încadreze în contextul următorului Fond european de dezvoltare. În acest context și în conformitate cu eforturile de susținere a reluării angajamentelor Zimbabwe cu instituțiile financiare internaționale și a semnării unui acord de parteneriat economic, Banca Europeană de Investiții preconizează, de asemenea, relansarea activităților în domeniul dezvoltării cu sectorul privat din Zimbabwe.
      Uniunea Europeană salută recenta vizită în Zimbabwe a Înaltului Comisar al ONU pentru Drepturile Omului, efectuată la invitația Guvernului Uniunii Naționale. Uniunea Europeană acordă cea mai mare importanță dispozițiilor articolului 9 din Acordul de la Cotonou, întrucât respectarea drepturilor omului, instituțiile democratice și statul de drept constituie fundamentul relațiilor UE-Zimbabwe, iar Uniunea Europeană va continua să urmărească îndeaproape situația din Zimbabwe. Uniunea recunoaște îmbunătățirea înregistrată în privința situației drepturilor omului, în pofida unor motive semnificative de îngrijorare care există în continuare.
      După cum s-a arătat în luna februarie a acestui an și în conformitate cu abordarea progresivă, Uniunea Europeană va continua să își ajusteze politica, în scopul de a recunoaște progresele, pe măsură ce sunt înregistrate de părțile din Zimbabwe, conform foii de parcurs a SADC.
      Uniunea Europeană își reafirmă parteneriatul cu populația din Zimbabwe. Actuala decizie a Uniunii Europene de a suspenda aplicarea măsurilor adecvate și de a se relua implicarea în continuare în dialog și cooperare cu Guvernul Unității Naționale vizează să ofere un impuls suplimentar consolidării relațiilor UE-Zimbabwe, în scopul normalizării relațiilor bilaterale. Uniunea îndeamnă toate părțile să profite de contextul creat pentru a duce la bun sfârșit punerea în aplicare a Acordului politic global.
      Cu deosebită considerație,

               Pentru Consiliu

            C. ASHTON

               Pentru Comisie

            A. PIEBALGS